Inspirasie – Bladsy 2 – Anker van Hoop
Gepubliseer op Maart 27, 2019 April 9, 2019 deur Letitia Pienewald
Vandag wil ek ‘n stukkie wonderlike nuus met jou deel.
Jy hoef nie te wag totdat jy beter voel oor jouself voordat jy treë nader aan God gee nie.
Het jy geweet Hy wag altyd warm en uitnodigend vir jou? Het jy geweet jy is goed genoeg?
Het jy geweet jou foute en weer-val skrik Hom glad nie af nie?
Het jy geweet niks maak Hom meer gelukkig as jy, ek en elkeen wat Jesus se prys aan die kruis van Golgota ten volle omhels en dan in daai ongelooflike liefde en aanvaarding bly groei?
Dis in ons oorgee en oopmaak aan Hom dat Hy kan inkom en die stryd saam met ons stry.
Skaar jouself aan Jesus se kant, die wenkant! Steun op Hom, nie jouself, mense, dinge of Satan se leuens nie.
Wanneer die Heilige Gees van God – bonatuurlike krag van Bo – sy intrek in ons harte neem stel Hy ons in staat om te doen dit wat ons nooit op ons eie sou regkry nie.
Ons hoef net ons oë op Jesus te bly hou. Hom elke dag ‘n tikkie liewer te kry.
In Jesus is jy wit, skoon, vergewe van al jou sonde, gereed om hier en nou vir God se koninkryk te leef!
Het jy Jesus al jou Persoonlike Saligmaker gemaak? Hom as Koning, Heerser en Meester van jou lewe gekroon? Indien jy nog nie het nie nooi ek jou diep uit my hart, oorweeg dit asseblief.
Daar is ‘n lewe vol lig wat jou sprankelend uitnooi. Vandag kan vir jou wees … ‘n Nuwe Begin.
Ons is ook op Faceboek te vind, soek net vir Anker van Hoop 🙂
Gepubliseer op Maart 19, 2019 Maart 19, 2019 deur Letitia Pienewald	· 2 Kommentaar
Kan ek jou aanmoedig om dit ook te begin doen? Vat klein treëtjies as dit vreemd is vir jou. Hou aan.
Moenie skaam of bang wees om jou hart met God te deel nie. Wees eerlik. Moenie net kla nie. Deel met Hom die emosies wat in jou hart lê. Die goed, sleg en alles tussen-in. Niks is off-limits.
Hy’s soos beter as die beste BFF (best friend forever).
Geniet ‘n pragtige dag in die glorie van ons Koning.
Gepubliseer op Februarie 20, 2019 Maart 19, 2019 deur Letitia Pienewald
Liewe verlore skapie,
As daar iets is wat my hart so seën is dit God se sonder-stop-soeke na ons elkeen. Kind van God of Sondaar.
God se liefde gee nie om wie jy is nie, al wat dit bly sê is… Kom, Ek vergeef. Is daar berou? Ek wil jou bemoedig. As jy sou kom, sou jy ervaar die mooiste liefde wat enige mens ooit kan smaak.
Die van ‘n perfekte Pappa wat nooit – glo my, nooit – sal ophou soek na jou. Ja jy. Die een wie dink God sal my net nie kan vergeef. Kyk wat het ek als gedoen. Oe boetie en sussie as jy kon sien die liefde wat brand in God se hart, vir jou, sou jy nie ‘n oomblik langer huiwer. Om jou hart in Sy hande te plaas.
God is nie die Outeur van Seer, Hy is die Outeur van Genesing & Nuwe Begin.
In Hom – Jesus Christus – het alle dinge nuut geword! (2 Korinthiërs 5 vers 17). Mag God se goedheid jou hart vandag smelt.